הצעת החוק קובעת כי מעתה שווי המענק לכל הגילאים יעמוד על 1,003 שקלים בשנה (במקום 850 ₪ לכיתות ו' עד ט', 1,500 ₪ לכיתות א' עד ו' ו-0 לכיתות הגבוהות). עלות הצעת החוק: 28 מיליון שקלים בשנה, והיא תיכנס לתוקף תוך מספר שבועות.
יו"ר הוועדה ח"כ אלי אלאלוף הדגיש בדיון כי חלק לא מבוטל מהזכאים למענק זה ולמענקים אחרים כלל לא מודעים לזכאותם ולא מנצלים אותה. "כסף רב נותר בקופת הביטוח הלאומי ללא כל דורש. על המוסד לפרסם ולשדל את הזכאים לקבל את המגיע להם", אמר.
יוזמת החוק, ח"כ מירב בן-ארי: "71 אלף ילדים נוספים נכנסים היום למעגל הזכאות. זהו צעד היסטורי. אני מבקשת להודות למשרד האוצר על הירתמותו לחוק החשוב הזה".